Iseggasen tt‘eddin akken wa deffir wa, almi d 1892 mi d-wwiɣ aselkin n tɣuri, lliɣ ḥerceɣ deg wayen i yi-‘eǧben, qeffzeɣ deg umezruy n Fransa; ma‘na ttagadeɣ tarakalt, le‘mer ssawḍeɣ ad issineɣ timnaḍin yellan ddaw igezduyen, cfiɣ amek i d-mseḍfaren igelliden d wid akud zdin, cfiɣ ɣef tegrawla tafransit d tallit n Napulion, ḥemmleɣ tafransist me‘na mačči mi ara d-nessefhem inzan neɣ tim‘ayin.Ḥemmleɣ allus, d usnulfu n teqṣiḍin. Ma di leḥsab, ur zadeɣ ara.Ma d llebsa, yal aseggas neṭṭaf-d tiyemmusin n lkettan yiwet neɣ snat n tikkal di tegrest. Ma d isebbaḍen yal lexrif yettruḥu-d uxerraz ad aɣ-tent-id iqis ma tid iqqarsen nettḍeggir-itent, ncennu “tisebbaḍin-iw kecmen-tent waman, akka i asyehwa i Mass “Chagron” (axerraz)”. Akka neddar i talwit almi d 1893.